CKP ออกหุ้นกู้ 4 พันลบ. ดอกเบี้ย 2.31%-3.76% ขายสถาบัน 23-24 พ.ย.นี้
CKP ออกหุ้นกู้ 4 พันลบ. ดอกเบี้ย 2.31%-3.76% ขายสถาบัน 23-24 พ.ย.นี้
CKP ออกหุ้นกู้ 4 พันลบ. ดอกเบี้ย 2.31%-3.76% ขายสถาบัน 23-24 พ.ย.นี้
23 พ.ย. 2563

บริษัท ซีเค พาวเวอร์ จำกัด (มหาชน) หรือ CKP ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่ารวมไม่เกิน 4,000 ล้านบาท แบ่งออกเป็น 3 ชุด ได้แก่ หุ้นกู้ชุดที่ 1 มูลค่าไม่เกิน 1,000 ล้านบาท อายุ 2 ปี ครบกำหนดไถ่ถอนปี พ.ศ.2565 มีอัตราดอกเบี้ยคงที่ร้อยละ 2.31 ต่อปี ชำระดอกเบี้ยทุกๆ 6 เดือนตลอดอายุหุ้นกู้
โดยหุ้นกู้ชุดที่ 2 มูลค่าไม่เกิน 1,500 ล้านบาท อายุ 3 ปี ครบกำหนดไถ่ถอนปี พ.ศ.2566 มีอัตราดอกเบี้ยคงที่ร้อยละ 2.62 ต่อปี ชำระดอกเบี้ยทุกๆ 6 เดือนตลอดอายุหุ้นกู้ และหุ้นกู้ชุดที่ 3 มูลค่าไม่เกิน 1,500 ล้านบาท อายุ 7  ปี ครบกำหนดไถ่ถอนปี พ.ศ.2570 มีอัตราดอกเบี้ยคงที่ร้อยละ 3.76 ต่อปี ชำระดอกเบี้ยทุกๆ 6 เดือนตลอดอายุหุ้นกู้
ทั้งนี้ เสนอขายหุ้นกู้ให้แก่ผู้ลงทุนสถาบัน และ/หรือ บริษัทจำกัด บริษัทมหาชนจำกัด และ/หรือ สหกรณ์ ซึ่งเป็นผู้ลงทุนรายใหญ่เท่านั้น ระหว่างวันที่ 23-24 พฤศจิกายน 2563 ผู้จัดการการจัดจำหน่ายหุ้นกู้ คือ ธนาคารกสิกรไทย ธนาคารทหารไทย และบล.เกียรตินาคินภัทร
สำหรับอันดับความน่าเชื่อถือของหุ้นกู้ที่ “A-” แนวโน้มอันดับเครดิต “คงที่” โดยบริษัท ทริสเรทติ้ง จำกัด เมื่อวันที่ 30 ตุลาคม 2563
โดยบริษัทมีความประสงค์จะนำเงินที่ได้จากการเสนอขายหุ้นกู้ครั้งนี้ไปใช้เพื่อชำระคืนหุ้นกู้ที่จะครบกำหนดในไตรมาส 2 ปี 2564จำนวนประมาณ 1,000 -2,000 ล้านบาท เพื่อซื้อสินทรัพย์หรือลงทุนในกิจการที่เกี่ยวข้องกับการดำเนินธุรกิจจำนวนประมาณ 1,000 -2,000 ล้านบาท และ/หรือ เพื่อเป็นเงินทุนหมุนเวียนในกิจการ จำนวนประมาณ 1,000 ล้านบาท โดยจะนำเงินไปใช้ภายในเดือนธันวาคม 2564